|  |
| --- |
| Tsiviilasi 2-24-5328  29. mai 2024 |

Konkurentsiamet

Maksejõuetuse teenistus

**Ettepanek**

Harju Maakohtu menetluses on tsiviilasi 2-24-5328, OÜ A 39 (likvideerimisel) avaldus pankroti väljakuulutamiseks.

Pankrotiseaduse (PankrS) § 30 lg 1 sätestab, et kui võlgnikul ei jätku vara pankrotimenetluse kulude katteks, määrab kohus menetluse raugemise vältimiseks pankrotimenetluse kulude katteks deposiidina selleks ettenähtud kontole makstava summa suuruse ja selle maksmise tähtaja. Sama sätte viienda lõike kohaselt kui PankrS § 30 lg 1 nimetatud deposiiti ei maksta, teeb kohus juriidilisest isikust võlgniku puhul maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena ja annab avalduse esitamiseks mõistliku tähtaja. PankrS § 19211 lg 1 alusel teeb kohus maksejõuetuse teenistusele vastavalt PankrS § 30 lg 5 või § 158 lg 51 sätestatule ettepaneku pankrotimenetluse läbiviimiseks avaliku uurimisena, kui juriidilisest isikust võlgnikul ei jätku pankrotimenetluse läbiviimiseks raha ja keegi ei ole tasunud § 30 või § 158 lg 6 kohaselt menetluskulude katteks deposiiti.

Ajutise pankrotihalduri aruandes on mh esile toodud, et võlgnik on rikkunud seadusest tulenevat kohustust esitada haldurile andmeid. Samuti ei ole võlgnik esitanud registripidajale majandusaasta aruandeid, seega esineb võlgniku juhatuse tegevuses KarS § 3811 sätestatud süüteo tunnused. Ajutine pankrotihaldur ei välista, et maksejõuetuse põhjuseks võib olla raske juhtimisviga. Ajutine pankrotihaldur ei välista ka pankrotikuriteo tunnuste olemasolu, kuid ilma andmeid omamata on võimatu anda pädevat hinnangut maksejõuetuse tekkimise põhjustele ja ajale.

**Eeltoodust tulenevalt teeb kohus maksejõuetuse teenistusele ettepaneku kohtule avalduse esitamiseks pankrotimenetluse läbiviimiseks avaliku uurimisena. Avalduse esitamise tähtaeg on 12. juuni 2024. Põhjendatud vajaduse esinemisel on võimalik taotleda selle tähtaja pikendamist.**

Lugupidamisega

(allkirjastatud digitaalselt)

Eva-Liis Bome

kohtujurist